Diari Oficial de la Generalitat Valenciana


Sumari del DOGV 3196, del 04-03-1998 (1998/1437)

Informació pública del Programa d’Actuació Integrada del Sector les Vinyes.
---------------------------------------------------------------------------

### Dades del document

Número de DOGV
:   3196

Data del DOGV
:   04-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1437


Organisme emissor
:   Ajuntament de Mislata

Tipus de document
:   Anunci

Informació pública del Programa d'Actuació Integrada del Sector les Vinyes. [1998/A1437]
  
L'Alcaldia Presidència, amb data 3 de febrer de 1998, dictà la següent resolució:
  
«1. Sotmetre a informació pública el pla parcial, document d'homologació i estudi de detall presentats pel senyor José Luis Manzano Lafita, com també la proposta del Programa d'Actuació Integrada del Sector Les Vinyes. Simultàniament, hom sotmet a informació pública el projecte d'urbanització formulat pel mateix interessat.
  
2. El pla parcial i el document d'homologació es tramitaran de conformitat amb allò que estableixen els articles 52 i 54, simultàniament amb el programa d'actuació integrada. És per això que, en la seua elaboració de tramitació, s'aplicaran les prescripcions dels apartats següents, tret de l'aprovació, que se subjectarà a les determinacions de l'article 54 de la Llei Reguladora de l'Activitat Urbanística.
  
3. Els interessats, durant el termini de 20 dies, comptadors des de la publicació del darrer edicte, podran formular al·legacions i alternatives tècniques al programa.
  
No obstant això, si durant els 10 primers dies qualsevol interessat es compromet a formular una alternativa tècnica substancialment distinta i constitueix un dipòsit en metàl·lic o aval per l'import d'1.000.000 de pessetes, s'obrirà des d'aquest mateix moment un termini de 10 dies perquè presente l'alternativa tècnica proposada; en aquest darrer cas, el termini inicial de 20 dies es prorrogarà per 20 addicionals.
  
4. Els interessats tindran cinc dies, comptadors des del venciment del termini anterior (l'ordinari o el prorrogat), per a presentar, en plica tancada, les proposicions jurídiques i econòmiques que consideren escaients, amb la documentació establida en els apartats c i d de l'article 32 de la Llei Reguladora de l'Activitat Urbanística.
  
5. L'acte d'obertura de pliques s'efectuarà el següent dia hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consultes i al·legacions, abans de l'aprovació del programa i l'adjudicació de la seua execució pel Ple de l'Ajuntament.
  
6. La pròrroga d'exposició al públic solament s'anunciarà al tauler d'anuncis de l'Ajuntament. El Ple podrà, raonablement, rebutjar totes les iniciatives, aprovar el programa i adjudicar-ne l'execució o optar per la seua gestió directa.
  
7. Aquesta resolució, que adoptarà la forma d'edicte, es publicarà en el Diari Oficial de la Generalitat Valenciana, en un diari d'informació general editat a la Comunitat Valenciana i al tauler d'anuncis de l'Ajuntament.
  
Abans de la publicació de l'edicte, hom en trametrà l'avís del contingut al domicili fiscal dels qui consten en el cadastre com a titulars de drets afectats i al dels qui no apareguen com a titulars en el document de reparcel·lació presentat.
  
8. L'aprovació i adjudicació del programa d'actuació integrada i d'altres instruments de tramitació exclusivament municipal restaran condicionats a l'aprovació definitiva del pla parcial i homologació, de conformitat amb allò establit en l'article 54 de la Llei Reguladora de l'Activitat Urbanística i en la instrucció de planejament 1/1996.»